Document ID: /roh_data/filtered/swiss_laws_in_ROHinterleaved.jsonl.gz/26427

This text was translated from IT into Rumantsch Grischun.

Possono prestare volontariamente servizio di protezione civile:a. gli uomini prosciolti dall’obbligo di prestare servizio di protezione civile;b. gli uomini prosciolti dall’obbligo di prestare servizio militare o civile;c. le cittadine svizzere, dal giorno in cui compiono i 18 anni;d. gli stranieri domiciliati in Svizzera, dal giorno in cui compiono i 18 anni. I Cantoni decidono in merito all’ammissione. Non sussiste il diritto a essere ammessi. Chi presta volontariamente servizio di protezione civile ha gli stessi diritti e obblighi dei militi. Chi presta volontariamente servizio di protezione civile è prosciolto su domanda dall’obbligo di prestare servizio se ha prestato almeno tre anni di servizio. Su domanda motivata è prosciolto prima di tale termine. Chi presta volontariamente servizio di protezione civile è prosciolto d’ufficio dall’obbligo di prestare servizio dal momento in cui percepisce una rendita di vecchiaia secondo la legge federale del 20 dicembre 1946 sull’assicurazione per la vecchiaia e per i superstiti. RS 831.10

Las suandantas persunas pon far voluntarmain servetsch da protecziun civila:a. umens ch’èn relaschads da l’obligaziun da far servetsch da protecziun civila;b. umens che n’èn betg pli obligads da far servetsch militar u servetsch da protecziun civila;c. dunnas cun dretg da burgais svizzer a partir dal di ch’ellas cumpleneschan 18 onns;d. persunas estras domiciliadas en Svizra a partir dal di ch’ellas cumpleneschan 18 onns. Ils chantuns decidan davart l’admissiun. I n’exista nagin dretg da far servetsch da protecziun civila. Las persunas che fan voluntarmain servetsch da protecziun civila han ils medems dretgs e las medemas obligaziuns sco las persunas ch’èn obligadas da far servetsch da protecziun civila. Sin dumonda vegnan ellas relaschadas il pli baud suenter 3 onns da l’obligaziun da far servetsch da protecziun civila. Sin basa d’ina dumonda motivada vegnan ellas relaschadas pli baud. Ellas vegnan relaschadas d’uffizi da l’obligaziun da far servetsch da protecziun civila, cur ch’ellas retiran ina renta da vegliadetgna tenor la Lescha federala dals 20 da december 1946 davart l’assicuranza per vegls e survivents. SR 831.10